cyanic-selkie/wikianc huggingface dataset:
ระบบแคดสี่มิติ
ระบบแคดสี่มิติ (4D CAD system) หรือ ระบบออกแบบด้วยคอมพิวเตอร์ในสี่มิติ (มิติที่สี่คือเวลาของโครงงานที่เปลี่ยนไป) คือระบบออกแบบสำหรับการก่อสร้างรวมเข้ากับระบบการบริหารโครงการก่อสร้าง ซึ่งเป็นการผสมผสานระบบแคดสามมิติ (3D CAD System) เข้ากับการจัดตาราง (scheduling) โดยมีจุดประสงค์เพื่อให้การแสดงผลในลักษณะสามมิติของการออกแบบนั้น เปลี่ยนแปลงตลอดตามขั้นตอนการทำงานที่เปลี่ยนแปลงไป รวมถึง การประมาณราคาค่าก่อสร้าง และการป้องกันปัญหาในการก่อสร้างในอนาคต
แคร์รี หลั่ม
หลิน เจิ้ง เยฺว่เอ๋อ (เกิด 13 พฤษภาคม พ.ศ. 2500) หรือภาษากวางตุ้งว่า หลั่ม แจ่ง ยฺหวุดหง่อ (เยฺว่พิน: Lam4 Zeng6 Jyut6ngo4) หรือ แคร์รี หลั่ม (Carrie Lam) เป็นนักการเมืองชาวฮ่องกง เคยดำรงตำแหน่งผู้บริหารสูงสุด (Chief Executive) คนที่ 4 ของฮ่องกงระหว่าง พ.ศ. 2560 ถึง 2565 ก่อนหน้านี้ ดำรงตำแหน่งรัฐมนตรีใหญ่ฝ่ายปกครอง (政務司司長 "หัวหน้าสำนักสำนักรัฐกิจ"; Chief Secretary for Administration) ตั้งแต่ พ.ศ. 2555 ถึง 2560 และรัฐมนตรีว่าการกระทรวงการพัฒนา (發展局局長 "หัวหน้ากระทรวงกระทรวงการพัฒนา"; Secretary for Development) ตั้งแต่ พ.ศ. 2550 ถึง 2555
เธอสำเร็จการศึกษาจากมหาวิทยาลัยฮ่องกง แล้วเข้ารับราชการเมื่อ พ.ศ. 2523 สมัยที่ฮ่องกงยังอยู่ในความปกครองของบริเตน ต่อมาเมื่อได้รับแต่งตั้งเป็นรัฐมนตรีว่าการกระทรวงการพัฒนา จึงกลายเป็นข้าราชการคนสำคัญขึ้น ช่วงที่ดำรงตำแหน่งดังกล่าวอยู่นั้น เธอได้ฉายาว่า "นักสู้ยิบตา" (tough fighter) เพราะสนับสนุนการรื้อท่าเรือราชินี (Queen's Pier) อย่างแข็งขัน
เธอได้รับแต่งตั้งเป็นรัฐมนตรีใหญ่ฝ่ายปกครองในครั้งที่เหลียง เจิ้นอิง (Leung Chun-ying) เป็นผู้บริหารสูงสุดของฮ่องกง ช่วงนั้น เธอเป็นหัวหน้าคณะทำงานเฉพาะกิจว่าด้วยการพัฒนารัฐธรรมนูญ (Task Force on Constitutional Development) ในการปฏิรูปการเมืองช่วง พ.ศ. 2556–2558 และจัดการพูดคุยกับผู้นำนักศึกษาในการประท้วงเมื่อ พ.ศ. 2557 ต่อมาในการเลือกตั้งผู้บริหารสูงสุดของฮ่องกง พ.ศ. 2560 เธอได้รับการสนับสนุนจากรัฐบาลจีนแผ่นดินใหญ่ และได้รับคะแนนเสียง 777 คะแนนจากกรรมการการเลือกตั้งซึ่งมีทั้งหมด 1,194 คน จึงได้เป็นผู้บริหารสูงสุดคนใหม่ เธอแถลงชัยชนะโดยสัญญาว่า จะ "เยียวยาความแตกแยกในสังคม" (heal the social divide) และ "หลอมรวมสังคมเราให้ก้าวหน้า" (unite our society to move forward)
อย่างไรก็ดี การปกครองของเธอเป็นที่วิพากษ์วิจารณ์หลายขนาน เช่น ในประเด็นที่จับนักกิจกรรมมาขึ้นศาลและจำคุก รวมถึงตัดสิทธิ์ทางการเมืองของผู้สมัครรับเลือกตั้งจากฝั่งประชาธิปไตยและฝั่งที่สนับสนุนให้ฮ่องกงประกาศเอกราชจากจีน นอกจากนี้ ใน พ.ศ. 2562 รัฐบาลของเธอเสนอ "ร่างรัฐบัญญัติกฎหมายผู้หนีคดีและความช่วยเหลือร่วมกันทางกฎหมายในคดีอาญา (แก้ไขเพิ่มเติม) ค.ศ. 2019" (Fugitive Offenders and Mutual Legal Assistance in Criminal Matters Legislation (Amendment) Bill 2019) ซึ่งนำไปสู่การประท้วงอย่างกว้างขวางทั้งในและนอกฮ่องกง ผู้ประท้วงหลายคนยังเรียกร้องให้เธอลาออก เพราะมองว่า เธอเป็นหุ่นเชิดของจีนแผ่นดินใหญ่
ฟุตบอลโลก 2014
ฟุตบอลโลก 2014 (2014 FIFA World Cup; Copa do Mundo da FIFA 2014) เป็นการแข่งขันฟุตบอลโลกครั้งที่ 20 ซึ่งจัดขึ้นที่ประเทศบราซิลระหว่างวันที่ 13 มิถุนายน–13 กรกฎาคม พ.ศ. 2557 ซึ่งเป็นครั้งที่สองที่บราซิลได้เป็นเจ้าภาพจัดการแข่งขันดังกล่าว โดยเป็นเจ้าภาพครั้งแรกเมื่อปี พ.ศ. 2493 ทำให้บราซิลกลายเป็นประเทศที่ 5 ที่เป็นเจ้าภาพฟุตบอลโลกสองครั้งต่อจากเม็กซิโก อิตาลี ฝรั่งเศส และเยอรมนี เป็นครั้งแรกที่จัดขึ้นในทวีปอเมริกาใต้นับตั้งแต่ พ.ศ. 2521 ที่ประเทศอาร์เจนตินา เป็นครั้งแรกที่มีจัดการแข่งขันนอกทวีปยุโรปสองครั้งติดต่อกัน และยังเป็นครั้งแรกที่มีจัดการแข่งขันในซีกโลกใต้สองครั้งติดต่อกัน (ก่อนหน้านี้ ฟุตบอลโลก 2010 จัดในประเทศแอฟริกาใต้) นอกจากนี้ ฟีฟ่าก็ได้ใช้เทคโนโลยีโกลไลน์เป็นครั้งแรกในการแข่งขันครั้งนี้ด้วย
หมูป่าอินเดีย
หมูป่าอินเดีย หรือ หมูป่าเอเชีย หรือ หมูอันดามัน หรือ หมูมูปิน (Indian boar, Asian boar, Andamanese pig, Moupin pig; ) เป็นชนิดย่อยของหมูป่า (S. scrofa) พบได้ในประเทศอินเดีย, เนปาล, พม่า, ศรีลังกา และประเทศไทย
ฟุตบอลโลก 2014
ตั๋วของการแข่งขันเปิดขายตั้งแต่วันที่ 20 สิงหาคม พ.ศ. 2556 จำนวนประมาณ 3.3 ล้านใบ ผ่านเว็บไซต์ของฟีฟ่า
หมูป่าอินเดีย
หมูป่าอินเดีย มีลักษณะแตกต่างจากหมูป่ายุโรป (S. s. scrofa) คือ มีขนาดใหญ่กว่า มีกะโหลกที่แข็งแรงและเรียวยาวกว่า หน้าผากเป็นแนวระนาบ ใบหูเรียวเล็กกว่า มีขนที่เส้นเล็กบางกว่า แต่ขนที่แผงหลังแปรงย้อนขึ้นและมีการพัฒนามากกว่า ขนหางเป็นกระจุกและขึ้นอย่างหนาแน่นบริเวณแก้ม ขนาดโตเต็มที่ประมาณ 33-36 นิ้ว ตั้งแต่ปลายกีบถึงหัวไหล่ (ตัวอย่างหนึ่งในรัฐเบงกอลสูง 38 นิ้ว) มีความยาวลำตัว 5 ฟุต น้ำหนักระหว่าง 200-300 ปอนด์
ฟุตบอลโลก 2014
การคัดเลือกเจ้าภาพ
วันที่ 7 มีนาคม พ.ศ. 2546 ฟีฟ่าได้ประกาศว่า การแข่งขันฟุตบอลโลกจะจัดขึ้นในทวีปอเมริกาใต้อีกครั้งนับตั้งแต่การแข่งขันฟุตบอลโลก 1978 ในอาร์เจนตินา เพื่อให้สอดคล้องกับนโยบายที่จะหมุนเวียนสิทธิ์ในการจัดการแข่งขันไปตามสหพันธ์ฟุตบอลต่าง ๆ ต่อมาในวันที่ 3 มิถุนายน พ.ศ. 2546 สมาพันธ์ฟุตบอลอเมริกาใต้ (คอนเมบอล) ได้แจ้งว่าอาร์เจนตินา บราซิล และโคลอมเบียมีความประสงค์จะเป็นเจ้าภาพฟุตบอลโลก 2014 รอบสุดท้าย และในวันที่ 17 มีนาคม พ.ศ. 2547 คอนเมบอลได้ลงมติเอกฉันท์ให้บราซิลเป็นเจ้าภาพจัดการแข่งขันในครั้งนี้
หมูป่าอินเดีย
หมูป่าอินเดีย ได้ถูกอ้างอิงถึงในเทพปกรณัมฮินดู ในคัมภีร์วราหะปุราณะเล่าถึง พระวิษณุอวตารลงมาเป็นหมูป่า เพื่อสังหารอสูรชื่อ หิรัณยากษะ ซึ่งได้ลักเอาแผ่นดินโลกไปจากพื้นสมุทร เรียกว่า "วราหาวตาร" นับเป็นอวตารที่ 3 ในบรรดา 10 อวตารของพระวิษณุ
ฟุตบอลโลก 2014
การคัดเลือกเจ้าภาพ
บราซิลได้ประกาศเสนอตัวเป็นเจ้าภาพอย่างเป็นทางการในเดือนธันวาคม พ.ศ. 2549 และโคลอมเบียได้ประกาศในวันถัดมา ส่วนอาร์เจนตินาไม่ได้ประกาศเสนอตัว โดยในวันที่ 11 เมษายน พ.ศ. 2550 โคลอมเบียได้ขอถอนตัวอย่างเป็นทางการ ซึ่งฟรันซิสโก ซานโตส กัลเดรอน รองประธานาธิบดีโคลอมเบียกล่าวว่าโคลอมเบียจะจัดการแข่งขันฟุตบอลโลกชุดอายุไม่เกิน 20 ปี ใน พ.ศ. 2554 แทน ทำให้เหลือเพียงบราซิลประเทศเดียวที่จะเป็นเจ้าภาพจัดการแข่งขันนี้
บราซิลชนะการคัดเลือกเจ้าภาพฟุตบอลโลก 2014 ในฐานะที่เป็นประเทศเดียวที่เสนอชื่อเป็นเจ้าภาพจัดการแข่งขัน โดยงานประกาศนั้นมีขึ้นในวันที่ 30 ตุลาคม พ.ศ. 2550
รอบคัดเลือก
การแข่งขันรอบคัดเลือก จัดขึ้นระหว่างเดือนมิถุนายน พ.ศ. 2554 ถึงพฤศจิกายน พ.ศ. 2556 เพื่อให้เหลือเพียง 32 ทีมในรอบสุดท้าย บอสเนียและเฮอร์เซโกวีนาเป็นทีมชาติเดียวที่เข้ารอบสุดท้ายเป็นครั้งแรก ส่วนยูเครนคือทีมที่มีอันดับโลกสูงสุด (อันดับที่ 16) ที่ไม่ผ่านเข้ามาเล่นในรอบสุดท้าย
อนึ่ง เมื่อแข่งขันรอบคัดเลือกเสร็จสิ้น ฟีฟ่ายังกำหนดให้มีการแข่งขันรอบแพ้คัดออก (play-off) เพื่อเลือกทีมชาติเข้ารอบสุดท้ายอีกชั้นหนึ่ง โดยในคราวนี้จัดเป็นสองคู่ แต่ละคู่ใช้ระบบเหย้า-เยือน ประกอบด้วยอันดับที่ 5 จากโซนเอเชียพบกับอันดับที่ 5 จากโซนอเมริกาใต้ซึ่งโซนอเมริกาใต้ชนะ และอีกคู่หนึ่งคืออันดับที่ 4 จากโซนคอนคาแคฟพบกับทีมชนะเลิศจากโซนโอเชียเนียซึ่งโซนคอนคาแคฟชนะ
วันแข่งขัน
การแข่งขันครั้งนี้จะจัดขึ้นระหว่างวันที่ 12 มิถุนายน ถึง 13 กรกฎาคม พ.ศ. 2557 ซึ่งเป็นสัปดาห์หลังจากที่การแข่งขันฟุตบอลลีกในทวีปยุโรปปิดฤดูกาลลง และยังตรงกับช่วงฤดูหนาวของประเทศในเขตกึ่งร้อนอย่างบราซิลอีกด้วย
สถานที่แข่งขัน
เมือง 17 เมืองที่สนใจจะเข้ารับคัดเลือกเป็นเจ้าภาพการแข่งขันฟุตบอลโลกครั้งนี้ ได้แก่ เบเลง เบโลโอรีซอนตี บราซีเลีย กัมปูกรันดี กุยาบา กูรีตีบา โฟลเรียนอโปลิส โฟร์ตาเลซา โกยาเนีย มาเนาส์ นาตาล โปร์ตูอาเลเกร เรซีฟี โอลิงดา (สนามจะเป็นสนามที่ใช้ร่วมกัน 2 เมือง) รีโอบรังโก รีโอเดจาเนโร ซัลวาดอร์ และเซาเปาลู ส่วนมาเซโอได้ถอนตัวไปในเดือนมกราคม พ.ศ. 2552
ตามกฎของฟีฟ่าห้ามมีเมืองที่ใช้แข่งขันเกิน 1 สนาม และจำนวนของเมืองเจ้าภาพต้องอยู่ระหว่าง 8–10 เมือง โดยสมาพันธ์ฟุตบอลบราซิล (เซเบเอฟี) ได้ยื่นคำขอที่จะใช้เมืองเจ้าภาพ 12 เมืองในการจัดการแข่งขันฟุตบอลโลกรอบสุดท้ายครั้งนี้ ต่อมาในวันที่ 26 ธันวาคม พ.ศ. 2551 ฟีฟ่าได้อนุมัติแผนการใช้เมืองเจ้าภาพที่มากถึง 12 เมือง
ก่อนหน้าที่จะมีการคัดเลือกตัดสินเมืองที่จะเป็นเจ้าภาพ มีการคาดการณ์กันว่าสนามที่จะได้จัดการแข่งขันนัดชิงชนะเลิศคงเป็นสนามมารากานังในเมืองรีโอเดจาเนโรซึ่งเคยเป็นสนามแข่งขันนัดชิงชนะเลิศฟุตบอลโลก 1950 ระหว่างอุรุกวัยกับบราซิลมาแล้ว แต่เดิมสมาพันธ์ฟุตบอลบราซิลตั้งใจจะจัดการแข่งขันนัดเปิดสนามที่สนามโมรุงบีในเมืองเซาเปาลูซึ่งเป็นเมืองที่ใหญ่ที่สุดของบราซิล อย่างไรก็ตาม วันที่ 14 มิถุนายน พ.ศ. 2553 สนามโมรุงบีถูกตัดชื่อออกเนื่องจากไม่สามารถวางเงินประกันการปรับปรุงสนามให้เป็นไปตามมาตรฐานได้ ต่อมาในปลายเดือนสิงหาคม พ.ศ. 2553 สมาคมฟุตบอลบราซิลได้ประกาศให้ใช้อาเรนาโกริงชังส์จัดการแข่งขันในเซาเปาลู
เมือง 12 เมืองที่จะเป็นเจ้าภาพในการแข่งขันฟุตบอลโลก 2014 ได้รับการประกาศอย่างเป็นทางการในวันที่ 31 พฤษภาคม พ.ศ. 2552 เมืองเบเลง, กัมปูกรันดี, โฟลเรียนอโปลิส, โกยาเนีย และรีโอบรังโกถูกตัดออก เกินครึ่งของเมืองที่ผ่านการคัดเลือกจะต้องปรับปรุงสนามหรือสร้างสนามขึ้นมาใหม่เพื่อใช้ในการแข่งขันครั้งนี้ ในขณะที่สนามในกรุงบราซีเลียจะถูกทุบและสร้างขึ้นใหม่ ส่วนอีกห้าเมืองก็กำลังปรับปรุงสนามของตนเอง
การจับสลากแบ่งกลุ่มรอบสุดท้าย
การจับสลากแบ่งกลุ่มรอบสุดท้ายของฟุตบอลโลก 2014 จัดขึ้นที่กอสตาดูเซาอีปีรีสอร์ต เมืองมาตาจีเซาโฌเอา รัฐบาเยีย ในวันที่ 6 ธันวาคม พ.ศ. 2556 เวลา 13:00 น. ตามเวลาท้องถิ่น (UTC –3)
รอบแบ่งกลุ่ม
ตารางการแข่งขันได้รับการประกาศจากสำนักงานใหญ่ฟีฟ่าที่เมืองซูริก ประเทศสวิตเซอร์แลนด์ เมื่อวันที่ 20 ตุลาคม พ.ศ. 2554 ต่อมาในวันที่ 27 กันยายน พ.ศ. 2555 คณะกรรมาธิการจัดการแข่งขันได้ประกาศเวลาที่จะใช้แข่งขันในแต่ละเมือง โดยการแข่งขันนัดเปิดสนามจะจัดขึ้นในวันที่ 12 มิถุนายน ที่เมืองเซาเปาลู เวลา 17.00 น. ตามเวลาท้องถิ่น และรอบแบ่งกลุ่มจะแข่งขันเวลา 13.00 น., 16.00 น., 17.00 น., 18.00 น., 19.00 น. และ 21.00 น. ตามเวลาท้องถิ่น และรอบแพ้คัดออก (รอบน็อกเอาต์) จะทำการแข่งขันในเวลา 13.00 น. และ 17.00 น. ตามเวลาท้องถิ่น รอบรองชนะเลิศจะทำการแข่งขันในเวลา 17.00 น. ตามเวลาท้องถิ่น และรอบชิงชนะเลิศจะจัดขึ้นในวันที่ 13 กรกฎาคม พ.ศ. 2557 ที่สนามกีฬามารากานัง เวลา 16:00 น. ตามเวลาท้องถิ่น
เวลาทั้งหมดที่ระบุข้างล่างนี้เป็นเวลาท้องถิ่นบราซีเลีย (UTC –3) เป็นเขตเวลาของเมืองเจ้าภาพ 10 เมืองจากทั้งหมด 12 เมือง ซึ่งช้ากว่าประเทศไทย 10 ชั่วโมง ส่วนเมืองกุยาบาและมาเนาส์นั้นอยู่ในเขตเวลาแอมะซอน (UTC –4) หรือช้ากว่าประเทศไทย 11 ชั่วโมง ดังนั้น ตัวเลขเวลาการแข่งขันที่จัดขึ้นในเมืองทั้งสองจะช้ากว่าเวลาที่ระบุไว้ข้างล่างนี้หนึ่งชั่วโมง
เงินรางวัล
เงินรางวัลทั้งหมดนี้ได้รับการยืนยันจากฟีฟ่า ซึ่งมีมูลค่าทั้งหมด 576 ล้านดอลลาร์สหรัฐ (รวมถึงเงินจำนวน 70 ล้านดอลลาร์สหรัฐ สำหรับสโมสรในประเทศ) ซึ่งเพิ่มขึ้นร้อยละ 37 จากการแข่งขันฟุตบอลโลกครั้งก่อน ก่อนการแข่งขัน ทุกทีมจะได้รับเงิน 1.5 ล้านดอลลาร์สหรัฐ โดยเงินรางวัลอื่น ๆ เป็นไปดังนี้
สัญลักษณ์
สัญลักษณ์ของการแข่งขันมีชื่อว่า อิงส์ปีราเซา (Inspiração) แปลว่า "แรงบันดาลใจ" ออกแบบโดยบริษัทอาฟรีกาจากประเทศบราซิล ดัดแปลงมาจากภาพถ่ายเชิงสัญลักษณ์ของมือผู้ชนะ 3 มือกำลังชูถ้วยรางวัลฟุตบอลโลกอยู่ นอกจากจะถ่ายทอดแนวคิดมนุษยธรรมผ่านรูปมือที่สอดประสานกันแล้ว การลงสีรูปมือด้วยสีเหลืองและสีเขียวก็ยังเป็นสัญลักษณ์สื่อถึงบราซิล ประเทศเจ้าภาพที่จะต้อนรับทุกประเทศอย่างอบอุ่นอีกด้วย ได้มีการเปิดตัวสัญลักษณ์ไปเมื่อวันที่ 8 กรกฎาคม พ.ศ. 2553 ที่เมืองโจฮันเนสเบิร์ก ประเทศแอฟริกาใต้
ฟีฟ่าและคณะกรรมาธิการจัดฟุตบอลโลก 2014 ได้เชิญชวนบริษัท 25 แห่งในบราซิลให้เข้าร่วมประกวดออกแบบสัญลักษณ์อย่างเป็นทางการของการแข่งขันครั้งนี้ โดยหน้าที่ในการคัดเลือกผู้ชนะเป็นของคณะกรรมการตัดสินที่ประกอบด้วยบุคคลที่มีชื่อเสียง 7 คนจากสาขาต่าง ๆ ได้แก่ รีการ์ดู เตย์เชย์รา ประธานสมาพันธ์ฟุตบอลบราซิล, เฌโรม วาลก์ เลขาธิการฟีฟ่า, จิเซล บุนเชน นางแบบชาวบราซิล, ออสการ์ นีเอไมเยร์ นักออกแบบสถาปัตยกรรม, เปาลู กูเอลยู นักเขียน, อีเวชี ซังกาลู นักร้อง และฮันส์ ดอนเนอร์ นักออกแบบ
อาเลชังดรี วอลเนร์ นักออกแบบกราฟิกชาวบราซิล ได้วิจารณ์ว่าสัญลักษณ์นี้ดูคล้ายกับมือที่ปิดหน้าเพราะความอับอาย และยังวิจารณ์ถึงกระบวนการคัดเลือกสัญลักษณ์ด้วย ซึ่งกรรมการคัดเลือกนั้นส่วนใหญ่ไม่ใช่นักออกแบบกราฟิกมืออาชีพ
โปสเตอร์
โปสเตอร์อย่างเป็นทางการได้รับการเปิดตัวในวันที่ 30 มกราคม พ.ศ. 2556 โดยทูตฟุตบอลโลกชาวบราซิล โรนัลโด, เบแบตู, มารีอู ซากาลู, อามาริลดู ตาวาริส ดา ซิลเวย์รา, การ์ลุส อัลเบร์ตู ตอริส รวมไปถึงมาร์ตา นักฟุตบอลหญิงชาวบราซิล โดยงานเปิดตัวจัดขึ้นในเมืองรีโอเดจาเนโร
โปสเตอร์นั้นได้รับการออกแบบโดยคาเรน ไฮดิงเกอร์ เป็นนักออกแบบจากบริษัทกรามาในบราซิล โดยมีลักษณะเป็นแผนที่ประเทศบราซิลที่วาดขึ้นจากขาของนักฟุตบอลที่กำลังเตะลูกฟุตบอล นอกจากนี้ยังแสดงถึงวัฒนธรรมบราซิลและลักษณะเด่นอื่น ๆ ของชาติบราซิลเช่นพืชและสัตว์ท้องถิ่น สีสันที่สดใสของโปสเตอร์ก็สื่อถึงความงดงามและความหลากหลายของประเทศ เฌอโรม วาลก์ เลขาธิการฟีฟ่า กล่าวว่า โปสเตอร์ชิ้นนี้เป็นตัวอย่างงานศิลปะที่แสดงให้เห็นว่าบราซิลเป็นชาติที่มีความสามารถและมีความคิดสร้างสรรค์
ตุ๊กตาสัญลักษณ์
"ฟูแลกู" มีความหมายโดยแบ่งแยกเป็นตัวอักษรเป็นภาษาโปรตุเกสคือ "Futebol" ("ฟุตบอล") และ "Ecologia" ("นิเวศวิทยา")
กาชีรอลา
กาชีรอลา (caxirola) ได้รับการรับรองเมื่อวันที่ 27 กันยายน พ.ศ. 2555 โดยกระทรวงกีฬาของประเทศบราซิลให้เป็นเครื่องดนตรีอย่างเป็นทางการของการแข่งขันฟุตบอลโลก 2014 คล้ายกับวูวูเซลา ในการแข่งขันฟุตบอลโลก 2010 ที่ประเทศแอฟริกาใต้ โดยกาชีรอลาไม่ได้มีเสียงดังเหมือนกับวูวูเซลา และพวกมันได้รับการออกแบบมาพิเศษเพื่อให้ไม่ส่งเสียงรบกวนในสนามระหว่างการแข่งขัน อย่างไรก็ตาม เพื่อความปลอดภัยภายในสนาม กาชีรอลาจะถูกห้ามไม่ให้นำเข้าไปในสนามแข่งขัน
สิทธิการออกอากาศ
ฟีฟ่ากำหนดให้สิทธิในการออกอากาศ ครอบคลุมไปยังวิทยุกระจายเสียง, วิทยุโทรทัศน์, อินเทอร์เน็ต และโทรศัพท์เคลื่อนที่ โดยฟีฟ่าเป็นผู้จัดจำหน่าย ให้แก่ผู้ประกอบการสื่อ ของแต่ละประเทศเองโดยตรง หรือผ่านบริษัทตัวแทนผู้รับอนุญาต หรือผ่านองค์กรต่างๆ เช่นสหภาพการกระจายเสียงและแพร่ภาพแห่งยุโรป (อีบียู), องค์การโทรทัศน์แห่งอเมริกากลางและใต้ (โอไอที), องค์การเนื้อหาสื่อสากล (ไอเอ็มซี), บริษัทโฆษณาเดนต์สุของญี่ปุ่น เป็นต้น โดยการจำหน่ายสิทธิเหล่านี้ คิดเป็นถึงร้อยละ 60 ของรายได้จากฟุตบอลโลกของฟีฟ่า
สำหรับศูนย์กระจายเสียงแพร่ภาพนานาชาติ ตั้งอยู่ที่รีอูเซงตรู (Riocentro) ในย่านบาร์ราดาชีฌูกา (Barra da Tijuca) ของนครรีโอเดจาเนโร ทั้งนี้ ฟีฟ่าจำหน่ายสิทธิในการออกอากาศ ให้แก่เครือข่ายโทรทัศน์จากทั่วโลก อาทิ บีบีซีกับไอทีวีของสหราชอาณาจักร, ซีซีทีวีของสาธารณรัฐประชาชนจีน, เอบีซีกับอีเอสพีเอ็นของสหรัฐอเมริกา เป็นต้น
หลายเกมของการแข่งขันเป็นรายการกีฬาที่มีผู้ชมมากที่สุดในหลายประเทศทั่วโลกในปี พ.ศ. 2557 รวมถึงเกมเปิดสนามระหว่างบราซิลและโครเอเชียมีผู้ชม 42.9 ล้านคนในบราซิล, เกมระหว่างญี่ปุ่นกับโกตดิวัวร์มีผู้ชม 34.1 ล้านคนในญี่ปุ่น และมีผู้ชม 34.7 ล้านคนในเยอรมนีที่เห็นทีมชาติของตนชนะการแข่งขันฟุตบอลโลกกับอาร์เจนตินา ในขณะที่มีผู้ชม 24.7 ล้านคนระหว่างเกมระหว่างสหรัฐอเมริกาและโปรตุเกสซึ่งเป็นสถิติเกมฟุตบอลที่มีผู้ชมมากที่สุดในสหรัฐร่วมกับเกมฟุตบอลโลกรอบชิงชนะเลิศ 2010 ตามข้อมูลของฟีฟ่ามีผู้ชมกว่า 1 พันล้านคนทั่วโลกรับชมการแข่งขันระหว่างเยอรมนีและอาร์เจนตินา
สิทธิและปัญหาการออกอากาศในประเทศไทย
สำหรับในประเทศไทย บริษัท อาร์เอส อินเตอร์เนชันแนล บรอดคาสติ้ง แอนด์ สปอร์ต แมเนจเมนต์ จำกัด (อาร์เอสบีเอส) ซึ่งอยู่ในเครืออาร์เอส เป็นผู้ถือครองสิทธิแต่ผู้เดียว นับแต่ปี พ.ศ. 2549 และ 2553 โดยครั้งนี้ดำเนินการด้วยชื่อของอาร์เอส ผ่านช่องโทรทัศน์ระบบดาวเทียมของตน ซึ่งเปิดขึ้นเพื่อการนี้โดยเฉพาะ และทางฟีฟ่าอนุญาตให้ใช้ชื่อว่า อาร์เอส-ฟีฟ่า เวิลด์คัพ แชนเนล (RS-FIFA World Cup Channel) โดยช่องดังกล่าวจะถ่ายทอดสด การแข่งขันครบทั้ง 64 นัดเป็นแห่งเดียวในประเทศไทย พร้อมทั้งถ่ายทอดบันทึกการแข่งขัน รวมถึงรายการต่างๆ ซึ่งทางฟีฟ่าผลิตขึ้น และจัดส่งให้แก่ผู้รับสิทธิทั่วโลกด้วย
ซึ่งช่องรายการดังกล่าวสามารถรับชม ในระบบโทรทัศน์ความละเอียดมาตรฐาน ผ่านกล่องรับสัญญาณดาวเทียมซันบ็อกซ์ และกล่องบอลโลกดิจิทัลทีวี ของอาร์เอสเท่านั้น อนึ่ง อาร์เอสทำสัญญาอนุญาตให้พีเอสไอ ผู้ประกอบการโทรทัศน์ผ่านดาวเทียม รับดำเนินการแพร่ภาพช่อง อาร์เอส-ฟีฟ่า เวิลด์คัพ แชนเนล คู่ขนานในระบบโทรทัศน์ความละเอียดสูงด้วย นอกจากนี้ สำหรับการถ่ายทอดสด ผ่านโทรทัศน์ภาคพื้นดิน อาร์เอสมอบหมายให้ช่อง 8 ของตนเอง ซึ่งอยู่ในระบบดิจิทัล หมายเลข 27 ร่วมกับการทำสัญญาอนุญาต แก่สถานีโทรทัศน์สีกองทัพบกช่อง 7 ซึ่งอยู่ทั้งในระบบแอนะล็อก หมายเลข 7 และระบบดิจิทัล หมายเลข 35 เป็นจำนวนรวม 22 นัดการแข่งขัน
สำหรับการออกอากาศผ่านระบบโทรศัพท์เคลื่อนที่ อาร์เอสทำสัญญาอนุญาต ให้บริษัท แอดวานซ์ อินโฟร์ เซอร์วิส จำกัด (มหาชน) หรือเอไอเอส เป็นผู้ดำเนินการผ่านแอปพลิเคชันชื่อ เอไอเอสออนแอร์ (AIS On Air) ที่เปิดให้ดาวน์โหลด ผ่านแอพสโตร์ในระบบไอโอเอส และกูเกิลเพลย์ในระบบแอนดรอยด์ โดยจะต้องเป็นผู้ใช้บริการในระบบเอไอเอส ที่ชำระค่าบริการอินเทอร์เน็ตบนโทรศัพท์เคลื่อนที่ ไม่ต่ำกว่าเดือนละ 199 บาทเท่านั้น ซึ่งการถ่ายทอดสดในทุกช่องทาง จะไม่มีภาพยนตร์โฆษณาคั่นระหว่างการแข่งขัน
ต่อมาเมื่อวันที่ 11 มิถุนายน พ.ศ. 2557 เวลา 13:30 น. ศาลปกครองสูงสุด พิพากษาให้อาร์เอสบีเอส ไม่ต้องออกอากาศการแข่งขันฟุตบอลโลก ตามประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ว่าด้วยหลักเกณฑ์ รายการโทรทัศน์สำคัญที่ให้เผยแพร่ได้ เฉพาะกับโทรทัศน์ซึ่งให้บริการเป็นการทั่วไป เนื่องจากเป็นการตกลงซื้อขายสิทธิ ก่อนประกาศดังกล่าวจะมีผลใชับังคับ ซึ่งเป็นการพิพากษายืนตามศาลปกครองชั้นต้น หลังจากนั้น เลขาธิการ กสทช. ฐากร ตัณฑสิทธิ์ แถลงว่า คณะรักษาความสงบแห่งชาติ (คสช.) ติดต่อมายังประธาน กสทช. พลอากาศเอก ธเรศ ปุณศรี เพื่อแจ้งให้ทาง กสทช.ดำเนินการให้ประชาชน สามารถรับชมถ่ายทอดสดฟุตบอลโลกครั้งนี้ ทั้งหมด 64 นัดผ่านโทรทัศน์ภาคพื้นดิน ซึ่งให้บริการเป็นการทั่วไป (ฟรีทีวี) กสทช.จึงเชิญผู้แทนอาร์เอสบีเอส หารือแนวทางในการชดเชย
โดยฝ่ายอาร์เอสบีเอส เสนอให้มีค่าชดเชยเป็นเงิน 766.515 ล้านบาท ซึ่งในวันต่อมา (12 มิถุนายน) คณะกรรมการกองทุนวิจัยและพัฒนา กิจการกระจายเสียง กิจการโทรทัศน์ และกิจการโทรคมนาคม เพื่อประโยชน์สาธารณะ (กองทุน กทปส.) และคณะกรรมการ กสทช.ประชุมพิจารณาการชดเชยดังกล่าว โดยออกมติให้ใช้กองทุน กทปส.ชดเชยให้อาร์เอสบีเอส เป็นเงินไม่เกิน 427.015 ล้านบาท เมื่อสามารถตกลงกันได้แล้ว ในเวลา 15:30 น. จึงจัดแถลงข่าวการถ่ายทอดสดร่วมกัน ระหว่างสถานีวิทยุโทรทัศน์กองทัพบก (38 นัด), สถานีโทรทัศน์สีกองทัพบกช่อง 7 (29 นัด) และช่อง 8 ของอาร์เอส (56 นัด) โดยที่บางนัดมีถ่ายทอดสดมากกว่า 1 ช่องโทรทัศน์ มีรายงานข่าวด้วยว่า คสช.ประสานงานให้ ททบ.จัดเตรียมเวลาออกอากาศ เพื่อรองรับการถ่ายทอดสดฟุตบอลโลกดังกล่าว รวมกว่า 80 ชั่วโมง
สำหรับผู้ต้องการชมถ่ายทอดสดการแข่งขันฯ ซึ่งเตรียมการไว้ก่อนหน้านี้ โดยซื้อกล่องรับสัญญาณดาวเทียมของอาร์เอสไปแล้ว เมื่อสถานการณ์เป็นไปดังกล่าว จึงอาจส่งผลให้ผู้ชมกลุ่มนี้เกิดความรู้สึกว่า การลงทุนของตนเสียเปล่าหรือไม่ เป็นผลให้วันรุ่งขึ้น (13 มิถุนายน) ประธานเจ้าหน้าที่บริหารอาร์เอส สุรชัย เชษฐโชติศักดิ์ ต้องเปิดแถลงข่าวในประเด็นดังกล่าว โดยอาร์เอสยังคงจำหน่าย กล่องบอลโลกดิจิทัลทีวีต่อไป เนื่องจากยังมีบริการอีกหลายอย่างที่คุ้มค่า แต่หากลูกค้าไม่ต้องการใช้กล่องฯ ดังกล่าวอีก อาร์เอสจะพิจารณาจ่ายค่าชดเชยเยียวยา โดยจะคืนเงินสูงสุดไม่เกิน 1,590 บาทต่อกล่องฯ ส่วนตัวยินดีให้ความร่วมมือกับภาครัฐ สำหรับเงินจากทาง กสทช.ไม่ใช่การซื้อสิทธิต่อ หากแต่เป็นค่าชดเชยการเสียโอกาสทางธุรกิจ ซึ่งยอมรับว่าไม่คุ้มค่ากับส่วนที่เสียไป แต่ยังมั่นใจว่าจะไม่ขาดทุน
สนามแข่งขัน
เมื่อได้รับคัดเลือกให้เป็นเจ้าภาพการแข่งขัน รีการ์ดู เตย์เชย์รา ประธานสมาพันธ์ฟุตบอลบราซิลได้กล่าวว่า "เราเป็นประเทศที่มีอารยะ ประเทศที่จะเป็นเจ้าภาพที่ดีเยี่ยมในการจัดการแข่งขันฟุตบอลโลกที่ดีที่สุด" ที่สำนักงานใหญ่ของฟีฟ่าในเมืองซูริก
รุนแรงเหลือเกิน
"รุนแรงเหลือเกิน" เป็นซิงเกิลเพลงของวงไมโคร จากอัลบั้ม เต็มถัง ในปี พ.ศ. 2532 เขียนเนื้อร้องโดย นิติพงษ์ ห่อนาค แต่งทำนองและเรียบเรียงโดย อภิไชย เย็นพูนสุข
หลังจากนั้นมีผู้นำเพลงนี้ไปบันทึกเสียงอีกนับครั้งไม่ถ้วน ทั้งในอัลบั้มปกติ และการแสดงสด อาทิ จิระศักดิ์ ปานพุ่ม, เสาวลักษณ์ ลีละบุตร, นิโคล เทริโอ, ณัฐ ยนตรรักษ์, RRR And B, สมชัย ขำเลิศกุล, มาช่า วัฒนพานิช ฯลฯ
ในปี พ.ศ. 2546 เพลงนี้ได้ถูกนำมาทำดนตรีใหม่โดยวงเอบีนอร์มัล ขับร้องโดย ศิริศิลป์ โชติวิจิตร (กวาง) ในอัลบั้มรวมศิลปิน Little Rock Project Vol.1 เป็นโปรเจกต์พิเศษ ร่วมกับวงซีล อุลตร้าช้วดส์ ไอ-แซ็ค พาราด็อกซ์ แคลช และกะลา ที่นำเพลงของวงไมโคร มาทำดนตรีใหม่ในสไตล์ของตัวเอง
ในปี พ.ศ. 2557 เพลงนี้มีชื่อเสียงขึ้นมาเนื่องจากรายการ เดอะวอยซ์ไทยแลนด์ ซีซั่นที่ 3 รายการเรียลลิตี้โชว์ประกวดร้องเพลงทางช่อง 3 ในรอบ Battle Rounds ขับร้องโดย จรูญวิทย์ พัวพันวัฒนะ (บิว) และ ชโลทร ทิศอาจ (หยก) ออกอากาศเมื่อวันที่ 26 ตุลาคม พ.ศ. 2557 และเผยแพร่ในเว็บไซต์ยูทูบ ในวันเดียวกัน
คีธ คาร์ลอส
คีธ คัสสัน คาร์ลอส (Keith Carlos) คือ นายแบบแฟชั่นชาวแอฟริกัน-อเมริกา และเป็นผู้เข้าแข่งขันชายคนแรกที่ได้รับตำแหน่งชนะเลิศ ในฤดูกาลที่ 21 ของรายการอเมริกาส์เน็กซ์ท็อปโมเดล
1990
คงกฤษ ฉัตรมาลีรัตน์
คงกฤษ ฉัตรมาลีรัตน์ (, เกิดวันที่ 7 พฤษภาคม พ.ศ. 2516) เป็นสมาชิกสภาผู้แทนราษฎรจังหวัดระนอง เขต 1 สังกัดพรรคภูมิใจไทย และประธานกรรมาธิการในคณะกรรมาธิการการท่องเที่ยว สภาผู้แทนราษฎร เป็นอดีตนายกองค์การบริหารส่วนจังหวัดระนอง
ประวัติ
นายคงกฤษ เกิดเมื่อวันที่ 7 พฤษภาคม พ.ศ. 2516 เป็นบุตรของนายบดินทร์ ฉัตรมาลีรัตน์ และนางพนอจิต บังศรี สำเร็จการศึกษา ศิลปศาสตรบัณฑิต (การบริหารทั่วไป) จากมหาวิทยาลัยเกริก และรัฐประศาสนศาสตรมหาบัณฑิต จากมหาวิทยาลัยเกริก
ด้านชีวิตครอบครัว สมรสและหย่าแล้ว มีบุตรและธิดาด้วยกัน 4 คน
งานการเมือง
นายคงกฤษ เริ่มเข้าสู่เส้นทางการเมือง โดยเริ่มจากการเมืองท้องถิ่น ด้วยการเป็นนายกองค์การบริหารส่วนจังหวัดระนอง ในปี 2555 - 2561
ต่อมาได้เข้าสู่การเมืองระดับชาติ โดยลงสมัครเป็นสมาชิกสภาผู้แทนราษฎรจังหวัดระนอง เขต 1 ในนามพรรคภูมิใจไทย โดยได้รับคะแนน 36,361 คะแนน ชนะนายวิรัช ร่มเย็น อดีต ส.ส. 8 สมัยจากพรรคประชาธิปัตย์ ที่ได้คะแนนไปเพียง 17,606 คะแนน
เซ็นทรัล รีเทล คอร์ปอเรชั่น
บริษัท เซ็นทรัล รีเทล คอร์ปอเรชั่น จำกัด (มหาชน) (ย่อ: CRC) เป็นบริษัทธุรกิจค้าปลีกในประเทศไทย ประเทศเวียดนาม และประเทศอิตาลี ภายใต้กลุ่มเซ็นทรัล โดยเป็นบริษัทที่ก่อตั้งขึ้นเพื่อปรับโครงสร้างการบริหาร และจัดการบริหารภายในเพื่อรองรับการเข้าตลาดทุนใน พ.ศ. 2563 อันมีผลให้ห้างสรรพสินค้าเซ็นทรัลสิ้นสุดความเป็นธุรกิจครอบครัว และยังทำให้ห้างสรรพสินค้าโรบินสัน สิ้นสุดการเป็นบริษัทมหาชน
ประวัติ
บริษัท เซ็นทรัลเทรดดิ้ง หรือชื่อการค้า ห้างเซ็นทรัล ก่อตั้งในปี พ.ศ. 2490 โดย เตียง จิราธิวัฒน์ (นี่เตียง แซ่เจ็ง) และ สัมฤทธิ์ จิราธิวัฒน์ (ฮกเส่ง แซ่เจ็ง) บุตรชายคนโต เป็นร้านค้าตึกแถวครึ่งตึกครึ่งไม้ 2 ชั้นขนาด 1 คูหา ปากตรอกกัปตันบุช ย่านสี่พระยา จำหน่ายหนังสือ รวมทั้ง เสื้อผ้าสำเร็จรูป รองเท้า และ เครื่องสำอาง ทั้งสินค้าในประเทศและสินค้านำเข้าจากต่างประเทศเป็นหลัก โดยเซ็นทรัล เป็นกิจการใหม่ ที่สานต่อจากกิจการร้านชำ เข่งเซ่งหลี ย่านบางขุนเทียน ของเตียง
จากนั้นใน พ.ศ. 2499 เตียง ได้ร่วมทุนกับบุตรชายทั้งสามคน อันได้แก่ สัมฤทธิ์, วันชัย และ สุทธิพร เปิดทำการห้างสรรพสินค้าเต็มรูปแบบที่ย่านวังบูรพา อันเป็นจุดเริ่มต้นของการขยายสาขาอย่างรวดเร็ว ห้างเซ็นทรัลจึงได้จัดตั้ง เซ็นทรัล รีเทล คอร์ปอเรชั่น ขึ้นใน พ.ศ. 2533 เพื่อเป็นบริษัทสำหรับดูแลภาพรวมในกลุ่มธุรกิจค้าปลีกและเปิดให้บริการห้างสรรพสินค้าเซน (ปัจจุบันคือห้างสรรพสินค้าเซ็นทรัลแอทเซ็นทรัลเวิลด์) ต่อมาใน พ.ศ. 2538 บริษัทฯได้เข้าซื้อหุ้นส่วนใหญ่ในห้างสรรพสินค้าโรบินสัน และในปีต่อมาได้เปิด ท็อปส์ ซูเปอร์มาร์เก็ตแห่งแรก และออฟฟิศดีโป ประเดิมสาขาในอาคารสำนักงาน เช่น สาขายูไนเต็ดเซ็นเตอร์ สีลม และในปี พ.ศ. 2540 ได้เปิดร้านขายสินค้าเฉพาะทางได้แก่ เพาเวอร์บาย และซูเปอร์สปอร์ต ในปี พ.ศ. 2544 ได้เปิดร้านขายเครื่องเขียน ได้แก่ บีทูเอส สาขาแรกในห้างฯย่านบางนา กทม. คือ เซ็นทรัลพลาซา บางนา ต่อมาใน ปี พ.ศ. 2545 บีทูเอสเปิดสาขาในห้างฯต่างจังหวัดแห่งที่ 2 คือ สาขาโรบินสัน ศรีราชา นอกจากนี้ยังได้มีการเปิด ไทวัสดุแห่งแรกและเปิดโรบินสัน ไลฟ์สไตล์ เซ็นเตอร์ในปี พ.ศ. 2553 บริษัทฯได้เข้าซื้อกิจการรีนาเชนเต ในประเทศอิตาลีในปี พ.ศ. 2554 และได้เข้าร่วมลงทุนใน แฟมิลี่มาร์ท ในประเทศไทยในปีถัดมา
ต่อมาใน พ.ศ. 2558 ได้มีการเข้าร่วมลงทุนในกิจการเหงียนคิม และลานชี มาร์ทในประเทศเวียดนาม ซึ่งในปีเดียวกันภายใต้การบริหารของทายาทจิราธิวัฒน์รุ่นที่สามอย่าง ทศ จิราธิวัฒน์ ได้มีการจัดระเบียบและจัดกลุ่มธุรกิจภายในบริษัทใหม่ทั้งหมด ส่งผลให้ทางกลุ่มลดความสำคัญของ เซ็นทรัล รีเทล ลง เหลือเพียงบริษัทโฮลดิ้งในการถือหุ้นโรบินสันเท่านั้น อย่างไรก็ตามด้วยสภาวะทางเศรษฐกิจที่เปลี่ยนไป ประกอบกับการสร้างความน่าเชื่อถือในตลาดทุนระดับนานาชาติ กลุ่มเซ็นทรัล ได้ตัดสินใจปรับโครงสร้างใหม่อีกครั้ง โดยฟื้นฟูสภาพของ เซ็นทรัล รีเทล กลับมาใหม่และรวมกลุ่มธุรกิจหลักที่ยังไม่ได้เข้าตลาดหลักทรัพย์ให้อยู่ภายใต้การดูแลของ เซ็นทรัล รีเทล ใน พ.ศ. 2562 ที่ประชุมวิสามัญมีมติอนุมัติการแปรสภาพบริษัทฯ เป็นบริษัทมหาชนจำกัด และเริ่มแผนเข้าสู่ตลาดหลักทรัพย์จากการประกาศซื้อหุ้นของห้างสรรพสินค้าโรบินสัน (ROBINS) ทั้งหมด และรวมผู้ถือหุ้นของทั้งสองบริษัทเข้าเป็นบริษัทเดียวกัน
หุ้น CRC เข้าซื้อขายในตลาดหลักทรัพย์เมื่อวันที่ 20 กุมภาพันธ์ 2563
หน่วยธุรกิจ
ภายหลังการปรับโครงสร้างใน พ.ศ. 2562 เซ็นทรัล รีเทล คอร์ปอเรชั่น ประกอบธุรกิจโดยการถือหุ้นในกิจการอื่นกว่า 130 บริษัท และแบ่งประเภทการประกอบธุรกิจออกเป็น 5 ด้าน ดังต่อไปนี้
กะเมีย
กะเมีย ( (Hunter) Roxb.) เป็นไม้เถาเนื้อแข็งในวงศ์ Rubiaceae เป็นพืชสมุนไพร โดยนำใบและกิ่งก้านของสีเสียดเทศ มาสกัดด้วยน้ำเดือด กรอง แล้วระเหยแห้ง จะได้สารสีน้ำตาลอ่อน แข็งเป็นก้อนสีน้ำตาลอ่อน เรียกว่า "สีเสียดเทศ" หรือ "สีเสียดแขก" องค์ประกอบส่วนใหญ่เป็นสารกลุ่มแทนนิน
สารสกัดน้ำและสารสกัดเอทานอล มีฤทธิ์ต้านเชื้อที่ทำให้เกิดอาการท้องร่วง (E. coli) ก้อนสีเสียดเทศบดเป็นผงหรือต้มกิน ใช้แก้ท้องร่วง แก้บิดมูกเลือด ทาสมานแผล ใช้ใส่แผลเน่าเปื่อย ใส่แผลริดสีดวง ห้ามโลหิต ห้ามเลือดกำเดา แก้ลงแดง ทำยาอม ยาบ้วนปาก เป็นส่วนประกอบของยาเหลืองปิดสมุทร
ผลงานเพลงของไอฟ์
เกิร์ลกรุปเกาหลีใต้ไอฟ์ ได้วางจำหน่ายสตูดิโออัลบั้ม 1 อัลบั้ม อีพี 3 อีพี ซิงเกิล 6 ซิงเกิล และซิงเกิลโปรโมต 1 ซิงเกิล กลุ่มเปิดตัวเมื่อวันที่ 1 ธันวาคม ค.ศ. 2021 ด้วยซิงเกิลอัลบั้มอีเลฟเวน ซึ่งครองอันดับหนึ่งในเซอร์เคิลอัลบั้มชาร์ตและได้รับการรับรองระดับแพลตินัมจาก Korea Music Content Association (KMCA) ซิงเกิลหลักในชื่อเดียวกันติดอันดับสูงสุดที่อันดับสองในเซอร์เคิลดิจิทัลชาร์ต เช่นเดียวกับ Billboard K-pop Hot 100 และได้รับการรับรองระดับแพลตินัมสำหรับการสตรีมถึง 100,000,000 ครั้งในเกาหลีใต้
ไอฟ์วางจำหน่ายซิงเกิลอัลบั้มชุดที่สองเลิฟไดฟ์ เมื่อวันที่ 5 เมษายน ค.ศ. 2022 ซึ่งเปิดตัวที่อันดับหนึ่งในเซอร์เคิลอัลบั้มชาร์ตและได้รับการรับรอง 3× แพลตินัม ซิงเกิลหลักในชื่อเดียวกันติดอันดับหนึ่งในเซอร์เคิลดิจิทัลชาร์ตเป็นเวลา 4 สัปดาห์ และติดอันดับซิงเกิลที่มีประสิทธิภาพดีที่สุดแห่งปี นอกจากนี้ยังเป็นซิงเกิลแรกของไอฟ์ที่ติดสิบอันดับแรกของ Billboard Global Excl. US ซิงเกิลอัลบั้มชุดที่สามของกลุ่ม อาฟเตอร์ไลก์ วางจำหน่ายเมื่อวันที่ 22 สิงหาคม เป็นอัลบั้มที่สามที่ติดอันดับหนึ่งในเซอร์เคิลอัลบั้มชาร์ตและเป็นอัลบั้มแรกของพวกเธอที่ได้รับการรับรองมิลเลียน โดยมียอดขายมากกว่า 1.7 ล้านชุด ซิงเกิลหลักในชื่อเดียวกันติดอันดับหนึ่งในเซอร์เคิลดิจิทัลชาร์ตและได้รับการรับรองระดับแพลตินัม เช่นเดียวกับ "เลิฟไดฟ์"
วันที่ 10 เมษายน ค.ศ. 2023 สตูดิโออัลบั้มเปิดตัวไอฟ์ไอฟ์ของไอฟ์ได้รับการวางจำหน่ายและได้รับความสำเร็จในเชิงพาณิชย์ กลายเป็นอัลบั้มที่สี่ที่ติดอันดับหนึ่งในเซอร์เคิลอัลบั้มชาร์ต นอกจากนี้ยังได้รับการรับรองมิลเลียนจาก Korea Music Content Association และมียอดขายมากกว่า 1.5 ล้านชุด อัลบั้มดังกล่าวมีสองซิงเกิล ได้แก่ "คิช" และ "ไอแอม" ซึ่งกลายเป็นซิงเกิลที่สามและสี่ที่ติดอันดับหนึ่งในเซอร์เคิลดิจิทัลชาร์ต วันที่ 31 พฤษภาคม ไอฟ์ได้เปิดตัวอีพีภาษาญี่ปุ่นชุดแรกในชื่อเวฟ ซึ่งเปิดตัวที่อันดับหนึ่งในออริคอนอัลบั้มส์ชาร์ตและได้รับการรับรองระดับโกลด์จาก Recording Industry Association of Japan (RIAJ)
ไคเซกิ
ไคเซกิ หรือ ไคเซกิเรียวริ  เป็นชุดอาหารที่บริการทีละคอร์ส (อย่าง) อย่างเป็นลำดับตามธรรมเนียมดั้งเดิมของญี่ปุ่น ซึ่งรวมถึงความพิถีพิถันในคัดเลือกวัตถุดิบตามฤดูกาล การปรุงแต่ง และกรรมวิธีที่ใช้ในการปรุง จนกระทั่งการนำเสนออาหาร ซึ่งสามารถเทียบเคียงได้กับอาหารยุโรปชั้นสูง หรือ "โอตกุยซีน" (Haute cuisine) ของชาติตะวันตก
ที่มา
อักษรคันจิ 懐石 ของคำว่าไคเซกินั้น ความหมายโดยตรงของอักษรหมายถึง "หินในกระเป๋าเสื้อ" คันจิคำนี้คาดกันว่าได้รับการบัญญัติโดย เซน โนะ ริคีว (, ค.ศ. 1522–1591) เพื่อบ่งบอกถึงอาหารเรียบง่ายที่เสิร์ฟในสไตล์เคร่งครัดของชาโนะยุ (พิธีชงชาญี่ปุ่น) แนวคิดนี้มาจากการฝึกฝนที่พระสงฆ์นิกายเซนจะขับไล่ความหิวโดยใส่หินอุ่น ๆ ลงในกระเป๋าผ้าในเสื้อคลุมใกล้กับท้องของเขา ก่อนที่อักษรคันจิคำนี้จะเริ่มถูกใช้ในความหมายนี้ คำเดิมที่ใช้เป็นเพียงคำบ่งชี้ว่าอาหารนั้นเป็นการรวมตัวกัน (ไคเซกิเรียวริ 会席料理) คันจิทั้งสองคำยังคงนำมาใช้เขียนได้ในปัจจุบัน พจนานุกรมภาษาญี่ปุ่นโคจิเอน ได้ให้คำอธิบายว่า "会席料理" เป็นอาหารสำหรับงานเลี้ยงที่มีเครื่องดื่มหลักคือเหล้าสาเก (ไวน์ข้าวญี่ปุ่น) และอาหาร "懐石" เป็นอาหารง่าย ๆ เสิร์ฟในพิธีชาโนะยุ เพื่อแยกความแตกต่างระหว่างสองคำในการพูดและในการเขียนถ้าจำเป็น อาหารสำหรับพิธีชาโนะยุ อาจจะเรียกว่า ชะ-ไคเซกิหรือ 茶懐石
ลำดับ
ตามธรรมเนียมดั้งเดิมแล้ว ไคเซกิประกอบด้วยซุปมิโซะและอาหารเคียงสามอย่าง ซึ่งได้กลายมาเป็นธรรมเนียมปฏิบัติของการบริการอาหารญี่ปุ่นในปัจจุบัน ซึ่งโดยจะเรียกเป็น "อาหารชุด" (セット) จากนั้นได้มีการพัฒนาขึ้นมาโดยรวมถึงอาหารเรียกน้ำย่อย, ปลาดิบ (ซาชิมิ), ของต้ม, ของย่าง, และของนึ่ง นอกจากนี้ยังอาจรวมถึงอาหารพิเศษอื่น ๆ ที่เชฟจัดสรรให้ โดยปกติมักจะเรียงลำดับตามนี้
สถานที่ให้บริการ
ไคเซกินั้นมักจะให้บริการในเรียวกังในประเทศญี่ปุ่น นอกจากนี้ยังมีให้บริการในร้านอาหารเล็ก ๆ ที่เรียกกันว่า เรียวเต ในเมืองเกียวโตนั้นเป็นสถานที่เลื่องชื่อด้านไคเซกิเนื่องจากถือกันว่าเป็นที่ตั้งของราชสำนักมาแต่โบราณนับพัน ๆ ปี โดยในเกียวโตจะเรียกการประกอบอาหารแบบไคเซกินี้ว่า การปรุงอาหารแบบเกียวโต  เพื่อเป็นการแสดงให้เห็นถึงต้นกำเนิดและที่มาของไคเซกิ
ราคา
ไคเซกิมักจะมีราคาค่อนข้างแพง โดยในภัตตาคารมีชื่อนั้นมักจะราคาตั้งแต่ 15,000 เยน จนถึง 40,000 เยนต่อคน (เทียบเท่าประมาณ 6,000 บาท ถึง 15,000 ต่อคน) โดยคิดแบบไม่รวมเครื่องดื่ม ในปกติไคเซกิมื้อเที่ยงมักจะมีราคาถูกกว่า โดยมีราคาตั้งแต่ 4,000 เยนจนถึง 8,000 เยนต่อคน (1,500 บาท ถึง 3,000 บาท) และนอกจากนี้ยังมีในรูปของเบ็นโตอีกด้วย โดยราคาจะอยู่ที่ประมาณ 2,000–4,000 เยนต่อคน (ประมาณ 750–1,500 บาท)
ในเรียวกัง ส่วนใหญ่มักจะรวมอาหารซึ่งเป็นแบบไคเซกิอยู่กับค่าห้องแล้ว โดยในบางที่จะให้บริการเฉพาะแขกในเรียวกังเท่านั้น แต่ในหลาย ๆ ที่ก็ยังสามารถรับแขกนอกได้ โดยในปัจจุบันมีเรียวกังหลาย ๆ แห่งที่กลายเป็นภัตตาคารขึ้นชื่อ โดยไคเซกิมักจะแบ่งราคาเป็นสามระดับ โดยเรียกอย่างดั้งเดิมว่า ชุดสน ชุดไผ่ และชุดบ๊วย โดยชุดสนมักจะแพงที่สุด และชุดบ๊วยมักจะมีราคาถูกที่สุด การตั้งชื่อแบบนี้ยังพบได้อีกในประเทศญี่ปุ่น
ไคเซกิแบบลำลอง
อาหารไคเซกิแบบลำลอง จัดวางอาหารในชุดจานซึ่งเลือกใช้การผสมผสานเครื่องปั้นดินเผาที่มีพื้นผิวกับชามหรือจานที่มีลวดลาย กล่องเบนโตะเป็นอีกรูปแบบที่นิยมทั่วไปของไคเซกิแบบลำลอง
สแกนเนอร์ 3 มิติ
สแกนเนอร์เลเซอร์ 3 มิติ ทำงานโดยเครื่องจะยิงเลเซอร์ออกจากเครื่อง และรอเลเซอร์สะท้อนจากวัตถุกลับเข้าไปสแกนเนอร์ และทำการวัดระยะเวลาในการเดินทางของเลเซอร์ เพื่อคำนวณหาระยะทางของตำแหน่งกล้องเทียบกับวัตถุ จากสมการของความเร็ว ในลักษณะของไลดาร์ (LIDAR, Laser Detection and Ranging)
สแกนเนอร์เลเซอร์ 3 มิติ มีลักษณะขึ้นอยู่กับลักษณะการใช้งาน ตั้งแต่ การทำรังวัด สแกนเนอร์จะมีขนาดใหญ่ และสามาระวัดระยะทางได้ไกล หรือการวัดวัตถุสำหรับทำโมลของเครื่องจักร ซึ่งจะใช้สแกนเนอร์ระยะใกล้ที่ความละเอียดสูง
ข้อจำกัดของระบบ สแกนเนอร์ 3 มิติ
ระบบของ สแกนเนอร์ 3 มิติ ยังมีข้อจำกัดดังนี้ (1) ข้อมูลเมฆจุดที่เก็บเข้ามาต้องมีการเรียงข้อมูลเป็นลำดับที่ถูกต้อง (2) ต้องวางวัตถุให้อยู่ตรงกลางของกล้อง (3) ยังไม่สามารถสแกนวัตถุที่มีขนาดเล็กมากจนเกินไปเนื่องจากจะมีข้อมูลไม่เพียงพอต่อการคำนวณ (4) ไม่สามารถสแกนวัตถุที่มีลักษณะที่เป็นโปร่งใสได้เนื่องจากกล้องคิเนคไม่สามารถจับข้อมูลความลึกในที่ส่วนนั้นได้
การทำสำรวจโดยใช้สแกนเนอร์พกพา 3 มิติ
ในการทำสำรวจ สแกนเนอร์ 3 มิติ ถูกนำมาใช้เพื่อวัดระยะทางของพื้นที่โดยรอบ โดยใช้แทนกล้องสำรวจ ค่าที่ได้จะแสดงถึงระยะทางจากจุดที่วัด เปรียบเทียบกับตำแหน่งกล้อง และสามารถนำมาหาความสูง มุมองศา และความกว้างของวัตถุของที่ดินที่สำรวจได้
อุปกรณ์คิเนค (Kinect)
อุปกรณ์คิเนค คือกล้องที่ใช้ทำการสแกนเนอร์ 3 มิติ มีลักษณะเป็นแท่งที่วางตัวกล้องในแนวนอน ซึ่งมีฐานวางประกอบขนาดเล็ก ตัวแกนของฐานมีมอเตอร์ในตัว ซึ่งทำหน้าที่ในการขยับมุมกล้อง ในส่วนรับข้อมูลประกอบไปด้วยกล้อง RGB มีความละเอียดอยู่ที่ 640x480 พิกเซล กล้องคิเนคนั้นสามารถจับภาพเคลื่อนไหวได้ 30 เฟรม/วินาที นอกจากนี้กล้องคิเนคยังประกอบด้วยตัวเซนเซอร์ตรวจจับความลึก และ ไมโครโฟนจำนวนสี่แถว ในการเชื่อมต่อกับอุปกรณ์คอมพิวเตอร์สามารถใช้พอร์ต USB 2.0
สมเด็จพระพุฒาจารย์ (เสงี่ยม จนฺทสิริ)
สมเด็จพระพุฒาจารย์ นามเดิม เสงี่ยม วิโรทัย ฉายา จนฺทสิริ เป็นสมเด็จพระราชาคณะฝ่ายมหานิกาย เจ้าอาวาสวัดสุทัศนเทพวรารามราชวรมหาวิหาร เจ้าคณะจังหวัดนนทบุรี เจ้าคณะใหญ่หนเหนือ และกรรมการมหาเถรสมาคม
ชาติภูมิ
สมเด็จพระพุฒาจารย์ มีนามเดิมว่า เสงี่ยม วิโรทัย เกิดเมื่อวันอังคารที่ 5 กุมภาพันธ์ พ.ศ. 2443 เป็นบุตรของนายเขียว-นางประกอบ วิโรทัย ภูมิลำเนาอยู่ตำบลหันสัง อำเภอบางปะหัน จังหวัดพระนครศรีอยุธยา ได้ศึกษาที่โรงเรียนประชาบาลจนจบชั้นประถมศึกษาปีที่ 4 จึงช่วยบิดาทำนา จนถึงเดือนมีนาคม พ.ศ. 2460 จึงย้ายมาอยู่กับพระอาจารย์ทอง คณะ 5 วัดสุทัศนเทพวราราม
อุปสมบท
แล้วบวชเป็นสามเณรในวันที่ 25 มีนาคม พ.ศ. 2461 โดยมีพระมงคลราชมุนี (ผึ่ง ปุปฺผโก) เป็นพระอุปัชฌาย์
เมื่ออายุครบบวชจึงได้อุปสมบทในวันที่ 12 มิถุนายน พ.ศ. 2464 ณ วัดสุทัศนเทพวราราม โดยมีพระพรหมมุนี (แพ ติสฺสเทโว) เป็นพระอุปัชฌาย์ พระมงคลราชมุนี (ผึ่ง ปุปฺผโก) เป็นพระกรรมวาจาจารย์ และพระราชเวที (นาค สุมนนาโค) เป็นพระอนุสาวนาจารย์ ได้ฉายาทางธรรมว่า จนฺทสิริ
การศึกษา
ท่านได้ศึกษาพระปริยัติธรรมต่อจนสอบได้ตามลำดับดังนี้
มรณภาพ
สมเด็จพระพุฒาจารย์ มรณภาพเมื่อวันพฤหัสบดีที่ 27 มกราคม พ.ศ. 2526 สิริอายุ พรรษา 61 ได้รับพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันเสาร์ที่ 17 ธันวาคม พ.ศ. 2526 เวลา 17.00 น.
วัดตรีสุวรรณาราม
วัดตรีสุวรรณาราม หรือ วัดบ้านซำ เป็นวัดคู่บ้านคู่เมืองบ้านซำ สังกัดคณะสงฆ์มหานิกายของจังหวัดยโสธร ตั้งอยู่ถนนสุวรรณประดิษฐ์ บ้านซำ หมู่ที่ 3 ตำบลสงยาง อำเภอมหาชนะชัย จังหวัดยโสธร ภายในวัดมี "หนองซำ" ซึ่งเป็นแหล่งน้ำสำคัญของชุมชน เพื่อใช้ในการผลิตน้ำประปาไว้อุปโภคและบริโภคอีกด้วย ปัจจุบันมีพระครูสีลสุวรรณประดิษฐ์ (ประมูล ติสวโร) เป็นเจ้าอาวาสรูปปัจจุบัน
ประวัติ
วัดตรีสุวรรณาราม เริ่มก่อตั้งเมื่อปี พ.ศ. 2395 ครั้งที่ขุนหลวงศรี บุตรดาเพ็ง ได้นำพาผู้คนย้ายถิ่นฐานมากจากบ้านหัวดอน มาอาศัยอยู่บริเวณริมหนองซำ และขุนหลวงศรี บุตรดาเพ็งได้นำผู้คนสร้างวัดขึ้นทางด้านทิศใต้ของหนองซำ ส่วนหมู่บ้านตั้งอยู่ทางทิศตะวันตกของหนองซำ
พ.ศ. 2413 วัดบ้านซำได้ย้ายมาอยู่ทางทิศตะวันออกของหนองซำ ส่วนหมู่บ้านย้ายลงมาทางทิศใต้ของหนองซำ ในสมัยนั้นยังเป็นสำนักสงฆ์ และทางราชการได้จดบันทึกการจัดตั้งวัดขึ้นในปี พ.ศ. 2455
พ.ศ. 2474 ทางการคณะสงฆ์ได้จัดระเบียบคณะสงฆ์ในวัดต่าง ๆ ในการปกครองไปขึ้นทะเบียน และตั้งชื่อวัดให้ถูกต้องตามลักษณะอาราม ในสมัยนั้นมีเจ้าอาวาส คือ พระอาจารย์เมือง ได้คิดหาชื่อดีมีมงคลมาตั้งเป็นชื่อวัดว่า วัดตรีสุวรรณาราม พร้อมกับได้ให้ความหมายว่า
วันที่ 16 พฤษภาคม พ.ศ. 2480 วัดตรีสุวรรณารามได้จัดตั้งโรงเรียนประชาบาลขึ้นภายในวัดมีชื่อว่า โรงเรียนประชาบาลวัดตรีสุวรรณาราม ซึ่งได้ใช้ศาลาวัดเป็นสถานที่สอนนักเรียน มีนายอัมพร  บุญเอก เป็นครูใหญ่คนแรก
พ.ศ. 2518 พระมหาทวี (บุญพร้อม) ได้ริเริ่มนำพาพระภิกษุสงฆ์ สามเณร และประชาชนชาวบ้านซำ ร่วมบริจาคสมทบทุนก่อสร้างพระอุโบสถ (สิม) เพื่อเป็นสถานที่พระภิกษุสงฆ์ใช้ทำสังฆกรรม สวดพระปาฏิโมกข์ และให้เป็นสถานที่อุปสมบทเหล่ากุลบุตรอย่างถาวร
วันที่ 15 กุมภาพันธ์ พ.ศ. 2519 ทำพิธีวางศิลาฤกษ์พระอุโบสถ โดยมีพระครูโสภณชัยคุณ (โสม จารุวณฺโณ) เจ้าคณะตำบลผือฮี เจ้าอาวาสวัดเวินชัย ตำบลผือฮี อำเภอมหาชนะชัย จังหวัดยโสธร เดินทางมาเป็นประธานในพิธีวางศิลาฤกษ์ ต่อมาวันที่ 24 กุมภาพันธ์ พ.ศ. 2526 วัดตรีสุวรรณารามจึงได้รับพระราชทานวิสุงคามสีมา
วันที่ 1 สิงหาคม พ.ศ. 2528 พระสถิต ธีรปญฺโญ ได้รับตำแหน่งเจ้าคณะตำบลสงยาง อำเภอมหาชนะชัย จังหวัดยโสธร อยู่จำพรรษาที่วัดตรีสุวรรณาราม
วันที่ 5 ธันวาคม พ.ศ. 2535 พระสถิต ธีรปญฺโญ ได้รับพระราชทานสมณศักดิ์เป็นพระครูสัญญาบัตรเจ้าคณะตำบลชั้นตรีในราชทินนามที่ พระครูสิรินวกิจ
พ.ศ. 2536 พระครูสิรินวกิจ (เสริม ธีรปญฺโญ) ได้ริเริ่มนำพาประชาชนชาวบ้านซำ ก่อสร้างศาลาการเปรียญหลังใหม่ แล้วเสร็จในปี พ.ศ. 2538 รวมงบประมาณการก่อสร้างทั้งสิ้น 1,199,999 บาท ใช้ชื่อว่า ศาลาการเปรียญประชาร่วมใจสามัคคี
วันที่ 22 กุมภาพันธ์ พ.ศ. 2557 พระอธิการประมูล ติสฺวโร ได้รับพระราชทานสมณศักดิ์เป็นพระครูสัญญาบัตรเจ้าอาวาสวัดราษฎร์ชั้นโทในราชทินนามที่พระครูสีลสุวรรณประดิษฐ์
ลำดับเจ้าอาวาส
นับแต่สร้างวัดตรีสุวรรณารามมาตั้งแต่ ปี พ.ศ. 2395-2426 ไม่ปรากฏรายนามเจ้าอาวาสวัด และมีการบันทึกรายนามเจ้าอาวาสวัดขึ้นในปี พ.ศ. 2426-ปัจจุบัน มีเจ้าอาวาสสืบลำดับมาดังนี้
ดูเพิ่ม
รายชื่อวัดในจังหวัดยโสธร
อามัล คลูนีย์
อามัล คลูนีย์ (Amal Clooney; สกุลเดิม อะลามุดดีน; أمل علم الدين; Alamuddin, เกิดเมื่อ 3 กุมภาพันธ์ 1978) เป็นเนติบริกรชาวอังกฤษ-เลบานอนประจำดอจทีสตรีทแชมเบอส์ เฉพาะทางด้านกฎหมายระหว่างประเทศและสิทธิมนุษยชน ลูกค้าที่เธอเคยว่าความให้ เช่น จูเลียน แอสเซนจ์ ผู้ก่อตั้งวิกิลีกส์ เพื่อคุ้มครองไม่ให้เขาถูกขับไล่ออกจากประเทศ, อดีตประธานาธิบดียูเครน ยูเลีย ตีโมเชนโก , นักข่าวชาวอียิปต์-แคนาดา โมฮะเม็ด ฟะห์มี และผู้ได้รับรางวัลโนเบล นาเดีย มูรัด
ในปี 2019 อามัล คลูนีย์ ได้รับการแต่งตั้งเป็นทูตพิเศษด้านเสรีภาพสื่อประจำสำนักงานกิจการต่างประเทศและเครือจักรภพของอังกฤษ ก่อนที่จะลาออกจากตำแหน่งนี้ในปี 2020
ในเดือนกันยายน พ.ศ. 2564 ศาลอาญาระหว่างประเทศ (ICC) ได้แต่งตั้ง Amal Clooney เป็นที่ปรึกษาพิเศษด้านความขัดแย้งของซูดานในเมืองดาร์ฟูร์
ในปี 2014 เธอสมรสกับนักแสดง จอร์จ คลูนีย์
ชีวิตช่วงต้นและครอบครัว
อามัล อะลามุดดีน (Amal Alamuddin) เกิดที่เมืองเบรุต ประเทศเลบานอน ชื่อ อามัล ของเธอเป็นคำจากภาษาอาหรับ أمل ʾamal มีความหมายว่า "ความหวัง"
อะลามุดดีนมีพี่น้องอีกสามคน ประกอบด้วยพี่/น้องสาวหนึ่งคน และลูกพี่ลูกน้องชายสองคนจากการแต่งงานแรกของพ่อ
การศึกษา
อะลามุดดีนเข้าศึกษาในโรงเรียนมัธยมด็อกเตอร์ชัลลอเนอส์ โรงเรียนแกรมมาร์สตรี ตั้งอยู่ในลิทเทิลชัลฟอนท์ ในบัตกิงแฮมเชอร์ จากนั้นเธอเข้าศึกษาต่อที่วิทยาลัยฮูจ มหาวิทยาลัยออกซ์ฟอร์ด ที่ซึ่งเธอได้รับทุนเอ็กซ์ฮิบิชั่น และรางวัลชรีกลีย์ (Shrigley Award) ในปี 2000 คลูนีย์จบการศึกษาด้วยวุฒิ BA ในด้านนิติศาสตร์
หนึ่งปีถัดมา ในปี 2001 เธอเข้าศึกษาต่อที่สถาบันนิติศาสตร์ มหาวิทยาลัยนิวยอร์ก เพื่อศึกษาต่อในวุฒิ LLM ที่ซึ่งเธอได้รับรางวัลแจ็ก เจ. แคทซ์ เมมอเรียล สำหรับความสามารถในด้านกฎหมายบันเทิง (Jack J. Katz Memorial Award for excellence in entertainment law) เธอเคยทำงานกับโซเนีย โซโตแมร์ ที่ซึ่งขณะนั้นเป็นทนายความประจำศาลอุธรณ์ภาคสอง เป็นเวลาหนึ่งภาคเรียน
Guyonia
Guyonia เป็นสกุลของพืชดอกที่อยู่ในวงศ์ Melastomataceae.
ถิ่นกำเนิดของมันคือ แอฟริกาเขตร้อน. พบในประเทศแองโกลา แคเมอรูน สาธารณรัฐแอฟริกากลาง คองโก อิเควทอเรียลกินี กาบอง กินี อ่าวกินี ไอวอรี่โคสต์ ไลบีเรีย ไนจีเรีย เซียร์ราลีโอน ซูดาน แทนซาเนีย ยูกันดา แซมเบีย และซาอีร์
สปีชีส์ในสกุล ได้แก่:
วงศ์เอี้ยบ๊วย
วงศ์เอี้ยบ๊วย หรือ (En:Myricaceae) เป็นวงศ์ขนาดเล็กของพืชใบเลี้ยงคู่ในอันดับ(En:Fagales) มีสามสกุล แต่นักพฤกษศาสตร์บางคนได้แยกสกุล(En:Myrica) ออกเป็นสกุลที่สี่คือสกุล (En:Morella) ประมาณ 35 สปีชีส์อยู่ใน Myrica, หนึ่งสปีชีส์ใน (En:Canacomyrica) และหนึ่งสปีชีส์ใน (En:Comptonia)
พอยต์คลาวด์
พอยต์คลาวด์ (point cloud) เป็นกลุ่มของจุดสามมิติ เก็บค่าของตำแหน่งของขอบของวัตถุในพิกัด X,Y,Z เพื่อใช้ในการประมวลผลต่อไป พอยต์คลาวด์สามารถเก็บได้ในรูปแบบของฐานข้อมูล หรือ เท็กซ์ไฟล์ในลักษณะ CSV
การประมวลผลรวมถึงการค้นหาระยะทาง การหามุมองศา การเปลี่ยนแปลงของพื้นผิว
ตัวอย่างของซอฟต์แวร์
ตัวอย่างของซอฟต์แวร์ที่ทำงานกับพอยต์คลาวด์ ได้แก่
แจ็กโอแลนเทิร์น
ตะเกียงฟักทอง หรือ แจ็กโอแลนเทิร์น (jack o'lantern, jack-o'-lantern) เป็นอุปกรณ์ประดับตกแต่งสถานที่ซึ่งนิยมใช้ในเทศกาลฮาโลวีน มีลักษณะเป็นผลฟักทองสีส้ม (ไม่นิยมใช้ฟักทองเอเชีย) แกะสลักเป็นรูปหน้าคนในกริยาต่างๆ โดยมากมักเป็นกริยาแสดงอาการข่มขวัญ หรือโอดครวญ ทั้งนี้ การใช้ตะเกียงฟักทอง เป็นการระลึกถึงแจ็ก ชายชาวนาในตำนานที่หาญกล้าต่อกรกับซาตาน
ประวัติและที่มา
เรื่องของแจ็กมีการเล่าในตำนานหลายรูปแบบ
ตำนานตะเกียงฟักทองนั้น เป็นเรื่องเล่าโบราณเรื่องหนึ่งของไอร์แลนด์ ซึ่งกล่าวถึงที่มาของชายชาวนาจอมเจ้าเล่ห์ชื่อ แจ็ก ในสมัยของเขา ซาตานจะออกตระเวนขอพืชผลจากชาวบ้าน ซึ่งไม่มีบ้านไหนที่กล้าปฏิเสธ เพราะกลัวต้องคำสาปของซาตานนั่นเอง แต่การขู่เข็ญของซาตานใช้กับแจ็กไม่ได้ เขาไม่กลัวและไม่เคยหยิบยื่นอะไรให้ซาตานเลย วันหนึ่งซาตานจึงแอบมาสำแดงตนให้แจ็กเห็น หวังจะให้เขาเปลี่ยนใจหันมาเกรงกลัวซาตาน แต่เหตุการณ์กลับเป็นตรงข้าม แจ็กใช้อุบายหลอกล่อจนซาตานติดกับดัก หนีไปไหนไม่ได้ แจ็กไม่ยอมปล่อยซาตานจนกว่ามันจะรับปากว่า เมื่อเขาตายแล้วจะไม่นำวิญญาณเขาลงนรกเด็ดขาด ซาตานไม่มีทางเลือกจึงต้องรับปาก
ตำนานอื่นมีการเล่าว่า แจ็กเป็นคนขี้เกียจและนิสัยไม่ดี พอไปลงนรกแต่นรกไม่ต้องการตัวจึงส่งกลับมาในโลกให้อยู่ในร่างของฟักทอง
สาเหตุที่จัดฮาโลวีนในวันที่ 31 ตุลาคม
เป็นความเชื่อของชาวเซ็ลต์ (Celt) เป็นกลุ่มชนพื้นเมืองในประเทศอังกฤษ โดยเชื่อว่าทุกวันที่ 31 ตุลาคมของทุกปี จะเป็นวันที่ประตูนรก (โดยเชื่อกันว่าจะถูกเปิดขึ้นมาใน 6 โมงเย็น 6 นาที 6 วินาที ซึ่งถึงแม้จะเป็นแค่วินาทีเดียวแต่ประตูนรกจะใหญ่เท่ากับ 1 เมือง) บรรจบกับมิติโลกมนุษย์กันอย่างพอดี ทำให้เหล่าวิญญาณพยายามหาทางเข้าสิงมนุษย์ ซึ่งวิธีการแก้ไขเพื่อป้องกันไม่ให้วิญญาณเข้าสิงคือ "การปลอมตัว" ทำตัวเป็นผีเสียเอง ด้วยการตกแต่งต่างๆ นานาให้ดูน่ากลัวที่สุด จึงทำให้คนจะต้องหาทางแก้ไขด้วยการปิดไฟในบ้านทุกดวง ให้บ้านมืดมิด ร่วมกับอากาศที่หนาวซึ่งไม่เป็นที่ปรารถนาของบรรดาผีร้าย อีกทั้งยังมีบางส่วนจะแต่งตัวเป็นผีต่างๆ เพื่อกลบเกลือนวิญญาณว่าไม่ใช่คนเป็นนั้นเอง
ทริกออร์ทรีต
เด็กจะแต่งชุดตระเวนไปตามบ้านขอเลี้ยง เช่น ลูกกวาด (หรือเงินในบางวัฒนธรรม) ด้วยวลี "ทริกออร์ทรีต" "ทริก" เป็นการขู่กระทำปัญหาแก่เจ้าบ้านหรือทรัพย์สินของเขาหากไม่เลี้ยงเขา (แต่โดยปกติมักนิ่งเฉย) มีขึ้นในเย็นวันที่ 31 ตุลาคม เจ้าบ้านบางคนส่งสัญญาณว่าตนเต็มใจเลี้ยงขนม ตัวอย่างเช่น ประดับเครื่องตกแต่งฮาโลวีนไว้นอกบ้าน บางคนอาจทิ้งขนมไว้ที่ชานบ้าน
การใช้ฟักทอง
การใช้ฟักทองเนื่องจากหาง่ายกว่าผักกาด ในช่วงฤดูใบไม้ร่วง และผลใหญ่ เหมาะที่จะนำมาแกะสลักมากกว่าผักกาด อีกทั้งมีสีสันสวยงามกว่าผักกาด (อนึ่งยังมีความเชื่อว่าเมื่อแกะสลักให้ดูน่ากลัวแล้วควรนำไปแขวนหรือวางไว้ที่หน้าต่างหรือประตู จะสามารถปัดเป่าสิ่งชั่วร้ายได้) ส่วนชาวไอริชมักนิยมแกะสลักหัวผักกาดเทอนิพ และใส่ไฟในบริเวณด้านใน ซึ่งเป็นการแสดงสัญลักษณ์ของวันฮาโลวีน เพื่อระลึกถึง 'การหยุดยั้งความชั่ว' เพื่อส่งผลบุญให้กับญาติผู้ล่วงลับ และพิธีทางศาสนาเพื่อทำบุญวันปีใหม่
Gossypioides
Gossypioides เป็นสกุลของพืชดอกที่อยู่ในวงศ์ Malvaceae.
ถิ่นกำเนิดของมันคือ เคนยา จนถึงแอฟริกาใต้ มาดากัสการ์
สปีชีส์ในสกุล ได้แก่:
โบรมาซีน
โบรมาซีน  (Bromazine) เป็นยาแก้แพ้ หรือ สารต้านฮิสทามีน
งานประกาศผลรางวัลออสการ์ ครั้งที่ 78
งานประกาศผลรางวัลออสการ์ ครั้งที่ 78 เป็นงานมอบรางวัลสำหรับภาพยนตร์ที่เข้าฉายในปีค.ศ. 2005
รางวัล
ผู้ที่ได้รับรางวัลแต่ละหมวดหมู่จะแสดงในรูปแบบตัวหนา
Goyazia
Goyazia เป็นสกุลของพืชดอกที่อยู่ในวงศ์ Gesneriaceae.
ถิ่นกำเนิดของมันคือ บราซิล.
สปีชีส์ในสกุล ได้แก่:
ลิงค์ (ภาษาศาสตร์)
ลิงค์ (อ่านว่า ลิง) หรือ เพศทางไวยากรณ์ เป็นคำศัพท์ที่ใช้ในการแบ่งประเภทคำนามในบางตระกูลภาษา โดยเฉพาะตระกูลภาษาอินโด-ยูโรเปียน เช่น ภาษากรีก ภาษาละติน ภาษาบาลี ภาษาสันสกฤต แม้ในภาษาสมัยใหม่ ก็ยังมีการใช้ลิงค์ เช่น ภาษาฝรั่งเศส ภาษาเยอรมัน ภาษาฮินดี เป็นต้น
ลิงค์โดยทั่วไปจะแบ่งเป็น 3 จำพวก คือ เพศชาย เพศหญิง และเพศกลาง ตำราไวยากรณ์ของไทย มักจะใช้ศัพท์บาลี หรือสันสกฤต ว่า ปุลลิงค์ (ปุงลิงค์), อิตถีลิงค์ (สตรีลิงค์) และนปุงสกลิงค์ ทั้งนี้ โดยทั่วไปแล้ว ลิงค์ ในทางไวยากรณ์ไม่ได้ผูกพันกับลักษณะทางเพศในเชิงชีววิทยาของสิ่งมีชีวิตแต่อย่างใด
การทูตสมุดเช็ค
การทูตสมุดเช็ค (checkbook diplomacy หรือ chequebook diplomacy) เป็นศัพท์ที่อธิบายนโยบายการต่างประเทศที่ใช้การให้เงินช่วยเหลือและเงินลงทุนระหว่างประเทศเพื่อให้ได้ความสัมพันธ์เชิงบวกทางการทูต
สาธารณรัฐประชาชนจีนและสาธารณรัฐจีน
ในภูมิภาคเอเชียตะวันออก ศัพท์คำนี้ใช้อธิบายการแข่งขันทางการทูตระหว่างสาธารณรัฐประชาชนจีน (จีนแผ่นดินใหญ่) และสาธารณรัฐจีน (ไต้หวัน) เพื่อแย่งชิงการได้รับการยอมรับความเป็นจีนที่แท้จริงจากประเทศต่าง ๆ ทั่วโลก ซึ่งพบการทูตลักษณะนี้อย่างเข้มข้นในเขตแปซิฟิก
อื่น ๆ
มีการใช้ศัพท์คำนี้ในการอธิบายการมีส่วนร่วมระหว่างประเทศของประเทศเยอรมนีและประเทศญี่ปุ่นระหว่างและหลังจากสงครามอ่าว ด้วยเหตุผลทางประวัติศาสตร์ทำให้ทั้งสองประเทศไม่สามารถส่งกองกำลังแด่พันธมิตรได้ เพราะรัฐธรรมนูญของทั้งสองประเทศที่ร่างขึ้นภายใต้การยึดครองของฝ่ายสัมพันธมิตรหลังจากสงครามโลกครั้งที่สองยุติ (มาตรา 9 ของรัฐธรรมนูญแห่งญี่ปุ่นและมาตรา 87a ของรัฐธรรมนูญสหพันธ์สาธารณรัฐเยอรมนี) โดยทั้งสองประเทศอาสาที่จะให้ความช่วยเหลือทางการเงินจำนวนมากในการทำสงคราม
หอบรรพบุรุษ
หอบรรพบุรุษ หรือ ศาลบรรพชน (สือถัง หรือ จงสือ ตามสำเนียงจีนกลาง; เวียดนาม Nhà thờ họ) เป็นอาคารที่สร้างขึ้นเพื่ออุทิศให้กับบรรพชน และใช้เคารพในพิธีไหว้บรรพบุรุษในประเพณีจีน หอบรรพบุรุษยังเชื่อมโยงอย่างใกล้ชิดกับปรัชญาในลัทธิขงจื้อ ซึ่งเน้นความกตัญญูกตเวที
องค์ประกอบสำคัญและการใช้งาน
องค์ประกอบสำคัญทั่วไปของหอบรรพบุรุษคือ "ป้ายบรรพบุรุษ" ซึ่งเป็นที่เก็บรวบรวมวิญญาณบรรพบุรุษที่ล่วงลับไปแล้ว โดยทั่วไปป้ายบรรพบุรุษจะจัดเรียงตามลำดับอาวุโสของบรรพบุรุษ แท่นบูชา และวัตถุที่ใช้ในพิธีกรรมต่าง ๆ เช่น กระถางธูป รูปปั้นบรรพบุรุษ และรูปปั้นเทพเจ้าเพื่อแสดงความเคารพในบรรพบุรุษที่ล่วงลับไปแล้ว
สามเดือนหลังจากแต่งงาน ภรรยาทำพิธีสักการะที่ศาลบรรพบุรุษของฝ่ายสามีในพิธีที่เรียกว่า เมี่ยวเจี้ยน
ในจีนแผ่นดินใหญ่ หอบรรพบุรุษและรวมถึงวัดต่าง ๆ มักถูกแปรสภาพเพื่อใช้งานในทางฆราวาส เช่น ใช้เป็นโรงเรียนประจำหมู่บ้าน หรือ ยุ้งฉางในช่วงการปฏิรูปที่ดินในช่วงคริสต์ทศวรรษ 1950 และในช่วงการปฏิวัติวัฒนธรรม ซึ่งหอบรรพบุรุษหลายแห่งสามารถฟื้นฟูกลับมาใช้ตามวัตถุประสงค์ดั้งเดิม นับตั้งแต่การเปิดเสรีทางเศรษฐกิจในช่วงคริสต์ทศวรรษที่ 1980 โดยเฉพาะอย่างยิ่งการฟื้นฟูหอบรรพบุรุษอย่างเข้มแข็งในภาคใต้ของจีนที่ซึ่งสมาคมตระกูลและเชื้อสายมีรากฐานที่แข็งแกร่งในวัฒนธรรมท้องถิ่น และมีสมาชิกตระกูลที่อาศัยอยู่ในโพ้นทะเลซึ่งให้การสนับสนุนการสร้างหอบรรพบุรุษขึ้นใหม่
เวียดนาม
หอบรรพบุรุษในเวียดนามเรียกว่า nhà thờ họ หรือ nhà thờ tộc ซึ่งทุกปีจะใช้ในการจัดพิธีวันครบรอบการเสียชีวิตของบรรพบุรุษ และโดยปกติแล้วพิธีครบรอบนี้จะใช้เป็นโอกาสในการต่ออายุความสัมพันธ์ระหว่างสมาชิกในเครือตระกูล
ในศาสนาและวัฒนธรรมอื่น ๆ
หอบรรพบุรุษหรือแนวคิดที่คล้ายคลึงกันยังมีอยู่ทั่วไปในศาสนาและวัฒนธรรมอื่น ๆ ไม่เพียงแต่ในเอเชียตะวันออกและเอเชียตะวันออกเฉียงใต้เท่านั้น ยังพบในศาสนาแอฟริกันดั้งเดิม ซึ่งมีศาลบรรพบุรุษ หรือ สุสานบรรพบุรุษ การบูชาบรรพบุรุษเป็นพิธีกรรมที่สำคัญและยังคงปฏิบัติอยู่ทั่วไปโดยสาวกของศาสนาพื้นเมืองของแอฟริกา รวมถึงชาวแอฟริกาที่นับถือศาสนาคริสต์และมุสลิมด้วย
เลนินกราดสกายาซิมโฟนียา
เลนินกราดสกายาซิมโฟนียา (Ленинградская симфония) เป็นภาพยนตร์เรื่องยาวแนวชีวิตจากสหภาพโซเวียต กำกับโดย. เนี้อเรี่องจะเล่าไปในช่วงฤดูร้อนปี 1942 ซิมโฟนีหมายเลข 7 ของชอสตโกวิชได้ถูกนำไปที่ทำเนียบวิทยุ แต่วงออร์เคสตราไม่มีนักดนตรีเพียงพอที่จะแสดง อย่างไรก็ตามในวันที่ 9 สิงหาคม ฮิตเลอร์วางแผนที่จะยึดเลนินกราด ซึ่งผู้คนกำลังฟังการบรรเลงซิมโฟนีรอบปฐมทัศน์
ฟือเรอร์บุงเคอร์
ฟือเรอร์บุงเคอร์ (Führerbunker "บังเกอร์ท่านผู้นำ") เป็นที่หลบภัยการโจมตีทางอากาศ ตั้งอยู่ในสวนของทำเนียบนายกรัฐมนตรีไรช์ในกรุงเบอร์ลิน ประเทศเยอรมนี แบ่งการก่อสร้างออกเป็นสองเฟส คือในปี 1936 และ 1944 อดอล์ฟ ฮิตเลอร์ ผู้นำนาซีเยอรมนีเข้าพำนักในฟือเรอร์บุงเคอร์เมื่อวันที่ 16 มกราคม ค.ศ. 1945 ตั้งแต่นั้นมา ที่นี่ก็กลายเป็นศูนย์อำนาจของประเทศ ต่อมาในช่วงยุทธการที่เบอร์ลิน ฮิตเลอร์และเอฟา เบราน์ ก็ฆ่าตัวตายในบังเกอร์แห่งนี้ในวันที่ 30 เมษายน 1945 หนึ่งสัปดาห์ก่อนที่เยอรมนีจะลงนามยอมจำนนต่อฝ่ายสัมพันธมิตร
หลังสงคราม ทั้งอาคารทำเนียบรัฐบาลทั้งเก่าและใหม่ถูกฝ่ายโซเวียตพังราบ แม้มีความพยายามระเบิดอยู่บ้าง แต่หน่วยใต้ดินยังไม่ค่อยถูกรบกวนมากนักจน ค.ศ. 1988–1989 ระหว่างการบูรณะพื้นที่ส่วนนั้นของกรุงเบอร์ลิน หลายส่วนของหน่วยบังเกอร์เก่าซึ่งมีการขุดค้นแล้วถูกทำลายไปเสียมาก สถานที่นั้นยังไม่มีการทำเครื่องหมายจน ค.ศ. 2006 เมื่อมีการติดตั้งแผ่นทองเหลืองขนาดเล็กที่มีแผนภาพเค้าร่าง ทางเดินเชื่อมอาคารของบังเกอร์ยังเหลืออยู่บ้าง แต่ถูกปิดมิให้สาธารณชนเข้า
Gongylis
Gongylis เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือ เปรู
สปีชีส์ในสกุล ได้แก่:
สาปกระสือ
สาปกระสือ เป็นละครโทรทัศน์แนว ดราม่า-พีเรียด-แฟนตาซี-เหนือมนุษย์-ระทึกขวัญ สร้างจากบทประพันธ์ของ อาณาจินต์ นำมาสร้างเป็นละครโทรทัศน์ทางสถานีโทรทัศน์ช่อง 8 ในปี 2561 ผลิตละครโดย บริษัท เกียรติระพี จำกัด โดยผู้จัด อิศริยา สายสนั่น กำกับการแสดงโดย ภูมิภัทร์ สังวาลย์วรกุล นำแสดงโดย กฤษฎา พรเวโรจน์, ชลิตา ส่วนเสน่ห์, นภัสกร มิตรธีรโรจน์, อธิชนัน ศรีเสวก ออกอากาศทุกคืน วันจันทร์ - วันพฤหัสบดี เวลา 18.45 - 19.45 น. เริ่มออกอากาศตอนแรกวันจันทร์ที่ 24 กันยายน - 12 พฤศจิกายน พ.ศ. 2561 ต่อจากละคร พยัคฆา และเพิ่มวันและเวลาการออกอากาศอีกหนึ่งวันคือวันศุกร์ เวลา 18.25 - 19.25 น. ตั้งแต่วันศุกร์ที่ 12 เดือนตุลาคม พ.ศ. 2561 เป็นต้นไป
เรื่องย่อ
ชีวิตของนลินต้องพลิกผัน เมื่อทำผิดครั้งร้ายแรงกับสมบัติของชาติ เธอได้เป็นทายาทสืบทอดสมบัติมหาศาลของยายเพียร พร้อมกับคำสาปในอดีตชาติที่หวนคืนมา ทำให้นลินต้องกลายร่างเป็นกระสือ ถูกชาวบ้านรุมประณามและใช้ชีวิตอย่างทุกข์ทรมาน ตฤณฤทธิ์ หนุ่มนักโบราณคดีผู้มีอดีตผูกพันกับนลิน ได้ช่วยปกป้องเธอ และค้นหาคำตอบอันนำไปสู่การไขปมลึกลับ เพื่อช่วยให้นลินหลุดพ้นจากคำสาปชั่วกัปชั่วกัลป์
ศาลเจ้าคาบูชิมะ
ศาลเจ้าคาบูชิมะ (蕪島 神社 (Kabushima Jinja)) เป็นศาลเจ้าชินโตในฮาจิโนเฮะ จังหวัดอาโอโมริ สร้างขึ้นครั้งแรกในปี 1269 บนจุดสูงสุดของเกาะคาบูชิมะ โดยชาวประมงเพื่อขอพรให้ปลอดภัยในการออกเรือและขอพรให้มีผลผลิตดี ศาลเจ้ามีการสร้างขึ้นใหม่หลายครั้งในประวัติศาสตร์ ในเดือนพฤศจิกายน 2015 ศาลเจ้าถูกเพลิงไหม้ ศาลหลังใหม่สร้างขึ้นทดแทนในปี 2020
ศาลเจ้านี้มีคามเกี่ยวเนื่องกันกับนกนางนวลหางดำ (海猫, umineko, "แมวทะเล") ซึ่งสามารถพบเป็นจำนวนมากที่ศาลเจ้าในระหว่างเดือนมีนาคมถึงสิงหาคมซึ่งนกเหล่านี้มาวางไข่ที่เกาะ นกนางนวลเหล่านี้ถูกนำไปเชื่อมโยงกับเทวสตรีในพุทธศาสนา เบนไซเต็ง ซึ่งมีบูชาในศาลเจ้าเช่นกัน นอกจากนี้ยังมีความเชื่อว่าขี้นกจากนกนางนวลนี้หากใครถูกขี้ใส่จะถือเป็นโชคดี และหากโดนขี้นกก็สามารถเข้าไปในศาลเจ้าเพื่อขอรับเครื่องรางที่ระลึกได้ กระนั้น ศาลเจ้าก็มีร่มให้บริการเผื่อผู้ที่ไม่อยากโดนชี้นกเข่นกัน
ตราแผ่นดินของตูนิเซีย
ตราแผ่นดินของตูนิเซีย มีลักษณะดังนี้ ช่องบน เรือที่กำลังแล่นในทะเลเมดิเตอร์เรเนียน (หมายถึง เสรีภาพ) ช่องล่างซ้าย ตราชูตาชั่ง (หมายถึง ความยุติธรรม). ช่องล่างขวา สิงโตถือดาบ (หมายถึง ความเป็นระเบียบ), บรรจุอยู่ในโล่สีทอง ที่ตรงกลาง มีแถบแพรบรรจุคำขวัญของประเทศภาษาอาหรับว่า เสรีภาพ (حرية) - ความเป็นระเบียบ (نظام) - ยุติธรรม (عدالة). เหนือโล่มีรูปจันทร์เสี้ยวกับดาวห้าแฉกสีแดงในวงกลมสีขาวขอบสีแดง ซึงเป็นสัญลักษณ์ที่ปรากฏบนธงชาติตูนิเซีย.
ตราแผ่นดินในอดีต
1956–1957: ราชอาณาจักรตูนิเซีย
1957–1963: สาธารณรัฐตูนิเซีย
1963–1987: สาธารณรัฐตูนิเซีย